Den Vest-Sjællandske Avis, 1820-01-18
Fra Chili høres intet uden om Lord Cochranes Foretagender; et Skib, som er ankommen fra Havnen Callad, ved Lima, beretter, at Lorden havde den 23de Marts hævet Blokaden for denne Havn, og Efterretninger fra Valparaiso forkynde, at han er ankommen dertil med Skibene O'Higgins og Galvarino, men Aarsagen til hans Tilbagekomst bliver let forklarlig, naar man hører, at han har bragt med sig tre rigtbeladte Skibe, som seilede med Passer fra den Spanske Minister i Washington, og hvoraf eet havde 7000 Gevæhrer, Krudt og en stor Summa af Piastre ombord; hvilke Penge kom ham vel tilpas for at udbetale sine Matroser deres tilgodehavende Sold. Man læser et Brev fra ham af 23de Juli f. A., dat Valparaiso, som lyder saaledes: jeg har i dette Øieblik offereret den Chilesiske Regiering 200000 Dollars, som min Andeel i de gjorte Priser. Da jeg nu kiender den Maade hvorpaa Krigen her skal føres, saa har jeg grundet Haabom snart at vinde nogle Millioner og desuden at faae den Satisfaction, at have gjort min Pligt i denne Deel af Jorden. De vil med dette Brev modtage Vexler til at betale det, som jeg har faaet og videre forlanger af Dem. De skal siden faae mere at høre fra mig; nu har jeg meere at giøre end skrive. Af dette mere, som han har at giøre, har man hørt, at han har bemægtiget sig i Enden af August i Havnen Gam. det Franske Skib la Gazelle og den Amerikanske Brig Macedonia og taget det Sølv bort, som de havde ombord, under det Paaskud, at de tilhørte det Phillippinske Compagnie; hvorpaa han først frigav begge Skibene, efterat deres Chefer havde udstædet den Erklæring, at de virkelig saaledes forholdt sig. Capitainen paa den Americanske Brig har nu indberettet til de forenede Stater, at Lord Cochrane har frataget ham 142000 Dollars, som var den rene Betaling for en Ladning, som han havde solgt til det Philippinske Compagnie og at Capitalen tilhørte Amerikanske Borgere, men at han ikke havde kunne slippe udaf det Fangenskab, hvori Lord Cochrane holdt ham førend han gav et Beviis fra sig, paa, at Capitalen var Spansk Eiendom; det kan nu ingen begribe, at en ærekiær Mand vil skrive et falskt Beviis, for at slippe ud af et Fængsel. J Nordamerika giør man megen Ophævelse over denne Affaire; Englænderne ere derimod saare vel tilfreds med Lord Cochranes Opførsel mod deres Handelskibe. Lord Cochrane har imidlertid lagt stille i Walparaiso; nogle Rygter sagde, at Pengemangel hindrede ham fra at løbe ud; ifølge andre Efterretninger udrustede han en nye Escadre i Walparaiso og tog 4000 Congreviske Raketter ombord, for at giøre et nyt Angreb paa Callao: dette bekræftes ved en Skrivelse fra Walvaraiso af 25de August; man troede, at han i det sildigste vilde gaae under Seil den 2den September, og Budskabet om, at en Spansk Escadre var paa Veien til Lima og havde været den 30te Juni ved det grønne Forbiergs Øer, beskyndte hans Afgang. Det giør ham Ære, at han har foranlediget, at den afsatte Chillesiske Admiral Blanco, som blev afskediget forme elst sin Jalousie imod ham, er paa nye bleven indsat i sin Post; ved dette Skidt og ved det, at han har offereret Regieringen sin Andeel i Prisepengene, har han gjort sig meget elsket i Chilli. – Vicekongen af Peru, som for den fatale Cochranes Skyld, ikke kan bruge sin Escadre, og seer Handelen forstyrret paa alle Kyster, (selv Jordtungen af Panama blokeres nu af en Chilesisk Fregat) har nu endelig seet sig nødt til, at erklære Callao for en Friehavn, og at aabne den for alle Nationer, da de Spanske Kiøbmænd i Lima ere blevne kiede af at betale maanedlig en Pengesum for at forebygge denne Foranstaltning (Fortsættes.)